
1. Műszaki leírás

Bevezetés

Dunavecse Város belsőségi vízrendezése a település belterületét, de a külterületi határrészeket is figyelembe véve mintegy 80 %-os mértékben megoldottnak tekinthető.

A település belterületén az 1960-as évektől kezdődően folyamatosan 6,5 km hosszúságban fedett, zárt csatornarendszer és 9 km hosszúságban helyi szikkasztó árok kiépítésére került sor.

Más kérdés e véd művek jelen műszaki állapota és a vízelvezető rendszer működő képessége.

Az elmúlt 20 év során végrehajtott infrastrukturális beruházások, de mezőgazdasági termeléssel kapcsolatos felelőtlen magatartás is (árkok betemetése sok helyen) károsította a helyi védelmet jelentő árokrendszert.

A fedett csatornahálózat befogadó és továbbító kapacitása méretezett formában épült meg, működőképes.

Probléma a hirtelen lezúduló nyári esőzések során jelentkezik. 20-40 mm csapadékhullás esetén.

E jelenség majd minden évben előfordul.

Megoldás jelent ezekben az esetekben a mechanikus beavatkozás.

A zárt csatornarendszer karbantartása időszakosan megoldott, de nagyobb léptékű karbantartásához pályázati forrás felkutatása szükséges. A fentebb említett 6.5 km hosszúságú szakasz kitisztítása teljes szakaszában csak a rekonstrukció után tud megvalósulni. Dunavecsén kimondottan belvízzel összefüggésbe hozható ingatlan és egyéb vagyoni károsodás nem számottevő.

Előretekintve azonban szükségszerű egy átfogó szakemberek által, kimunkált tematika alapján, védekezési terv készítése, és e műszaki terv szerint nyílik igazán lehetőség gyors, hatékony beavatkozásra a veszélyeztetett területek kármentesítésére. E védekezési terv készítése során ki kell dolgozni a helyi vízkárelhárítás műszaki feladatait.

A kidolgozás szempontjai:

-
felkészülés a védekezésre

-
a védekezés

-
védekezést követően szükséges intézkedések

A védekezési tervben ki kell dogozni a résztvevők feladatát, zökkenőmentes kapcsolatrendszerét.
2. Természeti adottságok, vízrendezési művek kialakulása:

2.1. Földrajzi helyzet, domborzati és talajviszonyok:

Dunavecse Város a Duna-Tisza közén, Bács-Kiskun megye északnyugati részén, közvetlenül a Duna folyam bal partján helyezkedik el. Távolsága közúton Budapest fővárostól 72 km, Megyei Jogú Kecskemét Várostól pedig 68 km.

Település a Duna folyam középvonalán Fejér megyével határos.

Északon Szalkszentmárton, keleten Szabadszállás város, míg délen Apostag és Újsolt község a település szomszédjai.

Városunk külterülete 6850 ha, ehhez jár még 59 ha területű kis parcellákból álló szőlő, gyümölcsös rendeltetésű zártkert.

Az ingatlan nyilvántartás szerint település belterület 391 ha.

A külterület termőföld összetétele, kelet irányban a település központtól 6-8 km távolságban szikes legelő, azon túl Szabadszállás városhatárig szántó területek, mely földterület az Állampusztai Célgazdaság használatában vannak. A legelőktől nyugatra városunk belterületének határvonaláig szintén szántó területek találhatók, barna homok, homok és vályogtalaj összetételben

A városhatáron kívül kelet és észak irányban telepített gyümölcsös és erdőterületek találhatók, kimondottan homokos talajon. Országos hírű a kajszibarack, nem kevésbé a meggy termőterület hozadéka. A külterület áltag aranykorona értéke 18,5 ak. / ha. Kijelenthető, hogy a természetföldrajzi adottságok a település tekintetében jók. A települést kettészeli az 513. számú út. Az 51. számú főútvonal a települést elkerülő szakasza megépült, megvalósult a Dunántúlt összekötő új Duna Híd (Pentele híd) megépítése a 6-os főút, az 51-es főút fel és lehajtó csomópontjainak kiépítésével. 
Településünk állandó lakosainak száma jelen idő szerint 4025 fő. 
Ebből és közigazgatási területünkből adódóan a népsűrűség 48,8 fő/km2, ez kevesebb, mint a megyei átlag, ami 66 fő/km2. 1970-től nagyközséggé váló település, több kísérlet után, városi rangot kapott 2004-ben. 

Dunavecse város húzó ágazata a mezőgazdaság, ezen belül a gabonatermesztés, fóliasátras kertészkedés és gyümölcstermesztés, nem jelentős mérvű a szőlőtermesztés. Az ipari szektor 1960-1989 évek közötti fellendülése megtorpant, a rendszerváltás után a foglalkoztatott létszám csökkent. Erőfeszítések folynak bizonyos iparágak helyi letelepítésére a képzetlen munkaerő foglalkoztatására.
Település jellemző adatai: 
Belterületi nyilvántartott lakásállomány:

Külterületi lakások száma:

Regionális vezetéken szolgáltatott vízmennyiség:

Belterületi ivóvízvezeték hossza:

Közkifolyók száma:

Ivóvízre kapcsolt lakások száma:

1530 db
11 db
40.000 m3/ hó
30 km
30 db
1450 db
Ivóvíztároló térfogata

Zárt csapadékvíz csatorna hossza

Szennyvízcsatorna hálózat hossza

Apostag községgel közös szennyvíztisztító kap.

Földgázvezeték hálózat hossza

Bekapcsolt lakások száma:

Általános célú Intézmények:

Belterületi teljes úthálózat hossza:

Szilárd burkolatú úthálózat:

Külterületi szilárd útburkolat hossza:

Vízfolyások külterületen Nagyér L csatorna-L12. jelű

Csatornák, Fűzvölgyi Öntöző Főcsatorna, Kiskunsági Öntöző Főcsatorna, vízfolyások kezelője: Alsó-Duna-völgyi Vízügyi Igazgatóság Bajai Szakaszmérnökség
Szemétszállítás: DTKH Nonprofit Kft.
1000 m3

6,5 km

22,5 km

700 m3/nap

31,5 km

880 db

37 db

28,6 km

23,2 km

14,5 km

A település Balti tenger szint feletti magasság 99,86 m (Református Templom falában lévő fali csap).

A település legmagasabb belterületi pontja: Rózsadomb 105 m Bt. felett A település legmélyebb pontja a volt vízmű terület, illetve az ugordáció széle 94  m Bf.

A fentiekből kiderül, hogy településen belül 2 km légvonali távolságban 5,70 m a szintkülönbség. A domborzat változása dél-nyugat- észak keleti irányú.

A belterület talaj összetétele: Homok, barnahomok.

Természetes vízfolyás a Duna folyam Fejér megyével közös határon.

Dunavecsét érintő folyószakasz: 1574- 1571 fkm közötti.

További vízfolyások: Kiskunsági Öntöző Főcsatorna, Fűzvölgyi Öntöző Főcsatorna, Nagyér L csatorna, továbbá II-III-IV-V-V/II-V/L-V/1-1-V/I. jelű 1950-1960-as években létesítésű vízrendezési célú csatornák.

Fenti vízfolyások közül a két Főcsatorna a vízgyűjtési célon túlmenően mezőgazdasági öntözési lehetőséget is biztosít.

Belterületen jelentős szereppel bír a vasút bal oldalán kialakított mesterséges záportározó vízbefogadó, mely területre a fedett csatornahálózaton jut el a víz.

A település belterületén az 513. Számú Főúttól nyugatra eső lakóterületek vize nyíl és fedett csatornarendszeren át jut a Duna folyamba. Két bevezető helyzsilip rendszerrel kombinált. Magas folyami vízszint esetén van szerepe a zsilip rendszernek. E védelmi rendszer üzemeltetője a KDVVIZIG Ráckevei Szakaszmérnöksége.

2.2. Belterület elhelyezkedés a vízgyűjtőn.

A település jellegét tekintve halmaz szerkezetű. Úthálózatának jellemzője a rendszertelenség (régi település rész). A fejlődés során az 1900-as évek elején település a déli részen fejlődött. E településrész úthálózata már szabályos kelet-nyugat irányú. Az 1960-as években területét tekintve a település tovább fejlődött, terjeszkedés iránya az 513-as számú Főút bal oldala mentén. A város déli részén következett be. Itt a település szerkezet körutakkal határolt sugárút rendszerű.

Kiépített zárt rendszerű csatornarendszer kimondottan a szilárd burkolatú utcákban épült, a burkolatkészítéssel egy időben.

Fővízgyűjtők: a település átszelő Főút központi szakasza és a Zöldfa utca. Továbbá
a Rákóczi, Bercsényi és a Bocskai utcák teljes hossza és a Zrínyi utca teljes hossza.

2.3. Vízrendezési művek kialakulása, helyzete:

Dunavecse Város területére hulló csapadékvizek befogadója a Duna folyam, a Kishíd dűlői záportározó, a Hársfa utcai vízgyűjtő, az Alkotmány utca végén lévő árokszakasz és helyi elhelyezést jelentő nyíl árkos szikkasztó hálózat.

A Duna folyamba történő szabályozott bevezetésre az 1956-os árvíz után került sor. Míg a Főúttól keleti irányba eső településrész szabályozott vízrendezése az 1960-as évek utáni útépítések idejében történt.

A helyi szikkasztóárok rendszer kialakítása az 1982-es évektől napjainkig folyamatos.

Mindenképpen fontos település ellátási központi feladat a kiépített rendszer karbantartása, gondozása.

Mechanikus — szivattyús — rendszerű beavatkozási helyek rendkívüli helyzet bekövetkezésekor: Hársfa-Széchenyi utca torkolata, Bajcsy-Zs. és Bercsényi utca kereszteződése, az Alkotmány u. és a Katona u. kereszteződése, Vörösmarty Fő út felőli vége és a Bercsényi Vasút utcák csatlakozási helye.

3. Csapadékvíz elvezető rendszer ismertetése:

3.1. Befogadó (külterületi) csatornák:

Dunavecse területéről lefolyó csapadékvíz befogadója a Duna folyam, a Kishíd dűlői záportározó, ezzel közvetlen összeköttetésben lévő Alsó-Duna-völgyi Vízügyi Igazgatóság Bajai Szakaszmérnökség kezelésében lévő Nagyér I. belvíz csatorna. E Műtárgy Újsolt határában egyesül a Fűzvölgyi Öntöző Főcsatornával.

A külterületen összegyülemlő csapadék és fakadó vizek az észak-keleti határrészen lévő Vadas mesterséges csatornákba gyűlik. Bevezetésük a Fűzvölgyi Csatornába történik, annak IV+ 900 fkm szakaszában.

A Milkó, Kincse és Csanád pusztai határrész mély fekvésű területeiről csapadék és fakadó vizek V/1-V/1-1-V/L jelű VÍZIG Társulat általi csatornákban jutnak el Újsolt határában a Fűzvölgyi Főcsatornába. Csatlakozás helye a 12+ 460 fkm.

Vízszintszabályozás, vízkormányzás a területileg illetékes Alsó-Duna-völgyi Vízügyi Igazgatóság Bajai Szakaszmérnökség feladata.

Zsilippel szabályzó helyek a Fűzvölgyi Főcsatorna 4 + 878 és 8 + 923 km szelvényében vannak.

3.2. Belterületi rendszer ismertetése vízgyűjtő egységenként:

Dunavecse Város belterületének vízgyűjtő rendszere három részre tagolható. Az 513-as főúttól nyugatra lévő településrész felszíni vizei a Dunába jutnak el fedett csatornán. A főúttól kelet irányú úthálózat csatornarendszere a Vasút — Faiskolai településrész közötti záportározóban van bekötve. A kataszter szerint 9.0 km úthálózat nyílt árokkal kiépített, helyi szikkasztással, míg 12-13 km belterületi úthálózatról a felszíni víz gravitációs módon jut el a nyílt árkos vagy fedett csatornarendszerbe. Dunavecse belterület észak-nyugati és a Honvéd utca bal oldala — mögötti „régi településrész" úthálózat szűk keresztmetszete miatt nyílt szikkasztóárok nem létesíthető, de gondot okozna egy zárt rendszerű csatornahálózat kiépítése is, mivel ezekben a keskeny, mindössze 4-6 méter széles utcákba is kiépült az ivóvíz, földgáz, szennyvíz és telefonhálózat.

I. számú területegység

Délről észak irányba: Széchenyi és abba csatlakozó Hársfa, Klapka, Ady, Móricz Táncsics, Hunyadi és Dózsa utcák vízrendezésileg részben szikkasztó árkos megoldásúak, részben pedig a Hársfa utcában kialakított záportározóban tárolódik. Áteresszel kombinált nyílt árkos levezetés a Széchenyi, Táncsics és Hársfa utca egy részén van csak megoldva.

Fő út 1976. évi korrekciója során 72+450 —72+910 km szelvénye a Zrínyi, Duna, Sport és Zöldfa utcák szakaszai zárt csatornahálózattal rendelkeznek. Az egyesített csatornarendszer fő vízgyűjtője az Ipoly és Sport utca véd töltés felőli végében megépült zsilip és szivattyúrendszerén jutnak a Dunába.

II. számú területegység

Az 513-as számú Főúttól keletre, északról- déli irányba Bacsó Béla Vasút utcák szakaszai felszíni gravitációs és nyílt árkos szikkasztó rendszerűek, Bajcsy, Bocskai, Bercsényi és Rákóczi utcák felületi vizei zárt rendszerű csatornán át a Vasút alatt átvezetve jutnak el a Vasút bal oldalán lévő Záportározóba.

A Kossuth Lajos utcától déli irányba lévő településrész, tovább a Külső krt. Határút által közrefogott úthálózat rendszer felszíni vizei nyílt árkos szikkasztó rendszerűek, míg ugyanezen területi egységen lévő Vörösmarty és Jókai utcák egyes szakaszai nyílt árkos, kapubejáróknál átereszekkel kialakított gravitációs megoldásúak.

A település két nagy gyűjtő útjának vízelvezetése műszakilag csak részben megoldott, e két utca a Petőfi és Alkotmány utca. Az utca keresztmetszetére hulló csapadékvíz az útburkolaton szegélykő mellett jut el a Petőfi utcával közvetve érintkező Városkert utcai kiskertek területére, míg az Alkotmány utca csapadékvize a Katona J. és a Határ út. közötti út melletti árokba gyűlik és szikkad el, valamint az út végén lévő árokba gyűlik. A területre vonatkozólag jelenleg elfogadás alatt áll a vízügyi hatóságoknál a csapadékvíz elvezetésére irányuló terv, melynek alapján jövő évben megkezdődhet az adott terület ilyen irányú rehabilitációja. 
4. Belvíz által veszélyeztetett területek mentesítési módja:

Báthory, Tövis utcák által határolt településrész csapadékvíz elvezetése fejlesztést igényel. Veszélyelhárítás során tervszerűen bővíteni kell a nyílt árokrendszert, a meglevőket fel kell újítani. 
Veszélyeztetett tovább a Jókai utca, Vörösmarty utca, a Hársfa utca is északi irányban.

Utóbbi két utca vízbefogadóinak kapacitását azok területi karbantartásával lehet megoldani. A helyszín ismeretében 500-500 m3 többlet kapacitás megteremtése a befogadók kotrásával, iszapos anyag elszállításával.

Veszély elhárítási feladatok: A belvíz elleni védekezés alapvető módja a megelőzés. Ez kiterjed az árkok, csatornák, vasúti és közúti átereszek rendszeres tisztítására, a szivattyútelepek üzembiztonságának ellenőrzésére, ideiglenes telepítésű szivattyúk helyének előkészítésére.

További feladatok:

a) tervek elkészítése, 

b) az érintett állomány felkészítése,

c) induló készletek kialakítása, 

d) logisztikai biztosítás megszervezése,

e) az esemény bekövetkezéséről vagy előrejelzéséről szóló információ vétele,
f) előzetes intézkedések kiadása,

g) a védekezési anyagok lelőhelyeinek, eszközök beszerzési lehetőségeinek felmérése, nyilvántartása,
h) intézkedés a veszélyessé vált terület lezárására, a rendőrség és települési polgárőrség bevonásával,
i) a kitelepítéshez kitelepítési útvonalak, befogadási helyek kijelölése, az ellátás anyagi-technikai feltételeinek biztosítása,
j) az elsődleges beavatkozó erők, eszközök igény szerinti kiegészítése a polgári védelmi szervezetekkel, 
k) a halaszthatatlan mentő tevékenységek elvégzése (életmentés, sérült épületekből anyagi javak kimentése), a belvíz következtében megjelenhető veszélyforrások felderítése,
l) a veszélyeztetett közművek felmérése, szükség szerinti szakaszolásuk megszervezése, a végrehajtók riasztása,
m) veszélyhelyzetben lévők felkutatása, kimentése,
n) a sérültek ellátásának, csoportosításának, elszállításának megszervezése, személyi és technikai feltételek biztosítása, kapcsolatfelvétel a fogadó intézménnyel,
o) kapcsolatfelvétel a Népegészségügyi Intézetekkel a járványveszély megelőzését szolgáló intézkedések megtétele érdekében,
p) a veszélyeztetett területen lévő állatállomány felmérése, elszállításának, összegyűjtésének, lábon történő elhajtásának megtervezése, megszervezése,
q) a veszélyeztetett terület felmérése, méregraktárak, veszélyes anyagot előállító, tároló és felhasználó üzemek tájékoztatása, védelme, a szállítási feladatok megszervezése,
r) a lakosság rendszeres tájékoztatása.

4.1. Rendkívüli csapadékhullás esetén

Veszélyeztetett területegységek
· Petőfi Sándor utca

· Vasút utca-Bajcsy-Zs.-Bercsényi u. 
· Városkert-Csősz-Vágóhíd utcák közötti szakasz

· Alkotmány utca

· Külső körút és mellékutcái

· Hársfa-Táncsics-Vörösmarty utca

Intézkedés rendkívüli esetben.: A Dunaújvárosi Hivatásos Tűzoltó-parancsnokság és az Dunavecsei Önkéntes Tűzoltó Egyesület eszközeinek igénybe vétele, a hivatal Költségvetési Üzemének és a Dunavecse Mg. Rt. gépjármű vontatta szippantó egységeinek bevetése. Az áteresz és csatorna​rendszer felülvizsgálata kritikus helyen. Közmunkások közhasznú dolgozók helyszínre vezénylése.

4.2. Szivattyúzási helyek:

Állandó helyhez kötött szivattyúállás Duna véd töltés mentett oldalán, töltéslábba telepített két szivattyúzási hely:

Sport utca nyugati vége

Ipoly utca nyugati vége

A védelmi berendezés kezelője KDVVIZIG Ráckevei Szakaszmérnöksége. 
5. Belvízvédekezés

5.1. Felkészülés a belvízvédekezésre

A település vízrendezésének, illetve az Önkormányzati védekezésnek alapvetően hármas tagozódásra kell megfelelnie:

· felszínen megállt csapadékvíz összegyűjtése és rendezett elvezetése a befogadó helyekre,

· magas szintű talajvizek elvezetése és a talajvizek csökkentése, szabályozása

· a védekezés közvetlen, esetleg külső segítség igénybevétele melletti végrehajtása — amennyiben szükséges — mentés, kitelepítés, szükségelhelyezés.

A hírtelen jött időjárási jelenségek (csapadék) — amennyiben a csapadékvíz hálózat terhelést okoz — a település épített környezetében jelentős károkat okozhatnak. Az esetleges károk csökkentése vagy elkerülése érdekében a szokásos üzemelése, karbantartási feladatokon túlmutató intenzív beavatkozás válhat szükségessé. Polgári védelmi szervezetk igénybevétele, a védelmi bizottság, katasztrófavédelemmel történő kapcsolat felvétel.

A rendkívüli időjárás elleni védekezés elsőrendű feltétele a vizek gyors elvezetését szolgáló művek kiépítésén túl a funkciónak ellátására képes állapotban való fenntartása, tehát a megelőző védekezés. Ugyancsak fontos, hogy a védekezésben résztvevők ismerjék a csapadékvíz elvezető hálózat rendszerének aktuális állapotát, a meglévő szűk keresztmetszeteket.

A felkészítési időszakban pontosítani kell:

· a helyi vízkár-elhárítási terveket és szabályzatokat.

· a Polgári védelmi szervezet mozgósítási tervét,

· az együttműködő szervek bevonásával a mentési, kitelepítési és visszatelepítési terveket,

· az igénybe vehető technikai eszközöket, gépeket, anyagokat. A védekezés eredményes végrehajtása érdekében a védekezésen kívüli időszakban az Önkormányzat Szervezeti Működési és Ügyrendi Szabályzatának megfelelő módon és azon túlmenően a település mindenkori Polgármestere és Jegyzője az alábbi feladatokat látja el:

(1) Elkészíti az Önkormányzat helyi vízkár-elhárítási tervét,

Aktualizálásáról folyamatos gondoskodik.

(2) Dönt az Önkormányzat Helyi Vízkár-elhárítási Szabályzatának esetleges módosításáról.

(3) Mozgósítási terveket készített (helyi Vízkár-elhárítás Szervezeti Beosztás) 
Ebben ad megbízást a védekezésben résztvevőknek, akikkel ezt közli is. A tervet folyamatosan aktualizálni kell.Az Önkormányzat kezelésében lévő műtárgyakat minden év október-novemberében felülvizsgálja az érvényes utasítások szerint egy erre kijelölt bizottság élén.

(4) A tapasztalatokat valamennyi érdekelt bevonásával értekezleten kiértékeli, erről jegyzőkönyvet készíttet. A jegyzőkönyv alapján intézkedési tervet készíttet a feladat meghatározásával, annak határideje és a végrehajtásért felelős személy megjelölésével.

(5) A bejárásra meghívja a Vízügyi Igazgatóság képviselőjét.

(6) A polgármester távollétében annak teljes jogú helyettese az alpolgármester, illetve a jegyző.
Az Önkormányzat Településellátó Intézménye:

(1) Elkészíti a belvízvédelmi rendszert érintő közép- és hosszú távú fejlesztési terveket.

(2) A jóváhagyott fejlesztési tervek alapján — az Önkormányzat által rendelkezésre bocsátott beruházási összegeknek megfelelően — gondoskodik a beruházások előkészítéséről, a szükséges műszaki dokumentációk elkészítéséről, a tervek bírálatáról.

(3) A belvízvédelmi rendszer és tartozékai, a védelmi szakfelszerelések, berendezések, műtárgyak állapotát folyamatosan figyelemmel kísérik. Tapasztalatai alapján éves fenntartási feladattervet állít össze. A feladatokat rangsorolja.

(4) Gondoskodik a beruházási és fenntartási munkák gazdaságos, tervszerű megvalósításáról, műszaki színvonalának ellenőrzéséről. A beruházási és fenntartási keretek felhasználását folyamatosan ellenőrzi. Szükség esetén a beruházási program módosítására, illetve fenntartási munkáknál a fedezetek átcsoportosításáról javaslatot tesz.

(5) December 10.-ig a Hivatal hatósági csoport kijelölt munkatársával elkészítik az Önkormányzat mozgósítási tervét (a Helyi Vízkár-elhárítási Szervezeti Beosztását). Értesíti az érintetteket.

(6) Javaslatot tesz a Helyi Vízkár-elhárítási Szabályzat szükség szerinti módosítására.

(7) Elkészíti az őszi műtárgyak felülvizsgálati programját, lebonyolítja a bejárást és az azt követő kiértékelő értekezletet. A tapasztalatok alapján intézkedési tervet készít.

(8) Az intézkedési terv időarányos végrehajtását ellenőrzi. A tapasztalatokról minden év szeptember 30.-ig feljegyzést készít.

(9) Gondozza és karbantartja a Helyi Vízkár-elhárítási Tervet. A bekövetkező változásokat átvezeti.

(10) Ellenőrzi a műtárgyak és tartozékaik állapotát.

5.2. A védekezés feladatai

5.2.1. Az védekezés általános alapelvei

Az 1995. évi LVII. Törvény (a vízgazdálkodásról) előírja az Önkormányzat ez irányú feladatait.

5.§. (1) bekezdés f./ pontja: helyi vízrendezés és vízkár-elhárítás, az árvíz és belvízvédekezés.

A településen kívül külterületen a védekezési munkálatokat (belvízvédelmi művek működtetését) Az Alsó- Duna- Völgyi Vízügyi Igazgatóság saját hatáskörében végzi, amely az alábbiakat tartalmazza:

Vízelvezetés csatornával (Fűzvölgyi Főcsatorna) Nagyér I. csatorna) szivattyúzás, víztározás, amely belvízszivattyúzást jelent, melynek alkalmazásával a vizet a külterületen visszafogják, hogy értékesebb terület kárt nem szenvedjen.

A település belterületén a védekezési munkálatokat az önkormányzat saját hatáskörben végzi a helyi vízkár- elhárítás fokozatai szerint.

A helyi szakmai, technikai lehetőségeket meghaladó igényű védekezés esetén az Alsó- Duna- Völgyi Vízügyi Igazgatósághoz, a Katasztrófavédelemhez és az együttműködő szervekhez kell fordulni.

A védekezés elrendezéséért, igazgatásáért a település mindenkori polgármestere, mint védelemvezető egy személyben felelős. 

Ezt a felelősségi jogkört az 1995. évi LVII. Törvény (a vízgazdálkodásról) határozza meg.

A védelemvezetői feladatok további ellátásához szükséges jogszabályi háttért az alábbi törvény biztosítja:

· 2011. évi CXIII. törvény a katasztrófavédelemről és a hozzá kapcsolódó egyes törvények módosításáról * 
5.2.2. A védekezés szervezete, mechanizmusa, eszközei

A védekezés szervezetét, mechanizmusát a veszélyhelyzettől függően elrendelt belvízvédelmi fokozatok határozzák meg, biztosítva az egymásra épülés elvét.

1.) Kisebb és fokozott védekezés esetén a Település Ellátó Intézmény saját hatáskörben, saját dolgozóival és rendelkezésre álló technikai eszközökkel látja el a védekezési feladatokat.

Továbbá a csatornák tisztítására a polgármester közhasznú munkásokat foglalkoztat.
2.) Rendkívüli védekezés esetén elsődleges együttműködők és azonnali beavatkozók lehet a Dunaújvárosi Hivatásos Tűzoltó-parancsnokság, szükség esetén a dunavecsei Önkéntes Tűzoltó Egyesület 

Az 1996. évi XXXI törvény (a tűz elleni védekezésről, a műszaki mentésről és a tűzoltóságról) az önkéntes tűzoltóságnak és az önkéntes tűzoltó egyesületnek fő feladatként a tűzoltást, a kárelhárítást és a műszaki mentést határozza meg.

A kárelhárítás fogalomkörébe beleilleszkedik a belvíz elleni védekezés.

Az önkormányzatoknak lehetősége van közhasznú munkavégzésre embereket felvenni, így helyi vízkár elleni védekezéssel kapcsolatos feladatok végrehajtására, átereszek tisztítására, gyomtalanítás, kotrás, területcsapolás, árokásásra.

Nagy kiterjedésű, vagy tartós vízkár elleni védekezés során igénybe kell venni az önkormányzatok alkalmazásában nagyobb létszámú szervezett lakossági erőforrásokat, azaz Polgári védelmi szervezet.
Belvízvédelmi csoport

Parancsnokság

Feladata:
- megelőző védelmi intézkedések végrehajtása, csatornafigyelő szolgálat ellátása

- belvízvédelmi műszaki létesítmények (árkok, csatornák) karbantartása, kiépítése

- emberek, állatok és anyagi javak kimenekítésében való részvétel

- egyéb védelmi munkák ellátása
1.) Védekezésben bevont szervezetek eszközei: 

A Dunavecsei Önkéntes Tűzoltó Egyesület a beavatkozáshoz az alábbi felszerelésekkel és feltételekkel rendelkezik:

- gépjárműre épített szivattyú 1 db

- hordozható szivattyúk és ezek szállításához szükséges technikai eszközök 3 db (HONDA-1000, NDK 800 I és zagyszivattyú)

- tömlők (vízelvezetés nagyobb távolságra 600 fm)

Közmunkások és polgári védelmi szervezet:

- a település területén rendelkezésre álló kisgépek, szivattyúk, szerszámok,

- az önkormányzat és a gazdálkodó szervezetek által biztosítható munkagépek és kézi szerszámok

Polgári védelmi szervezetek:

- a település polgári védelmi szervezetinek megalakítási tervében szereplő technikai eszközök — szükség szerint — megerősítve a szomszédos települések polgári védelmi szervezeteinek technikai eszközeivel.

Belvízvédelmi csoport:

- szivattyúk, munkagépek, - tehergépkocsik, - kézi szerszámok

5.2.3 A védekezés fokozatai

A helyi vízkár-elhárítási fokozatait minden esetben a helyi védelemvezető állapítja meg, és a fokozatnak megfelelően rendeli el az ügyeleti szolgálatot a 10/1997 KHVM rendelet szerint.
Az I. fokú készültség
(1) A készültség elrendelése után a szakasz-védelemvezető megvizsgálja a főcsatornák, zsilipek, szivattyútelepek, egyéb műtárgyak állapotát.

(2) A készültség ideje alatt - szükség szerint - nappali figyelő- és őrszolgálatot kell tartani. A főcsatornák mértékadó vízmércéinek vízállásait minden reggel 6 órakor kell leolvasni, feljegyezni, és jelenteni a védekező szervezet ügyeletére az R. 18. § (1) bekezdés a) pontjában meghatározott kötelezettségek teljesítése érdekében.

(3) Gondoskodni kell a csatornákból a víz szabad lefolyását gátló akadályok eltávolításáról, a szükséges vízkormányzásról, a szivattyútelepek üzemeltetéséről, a műtárgyak megfelelő kezeléséről.

A II. fokú készültség
Az I. fokú készültségre előírtakon túlmenően szükség szerint gondoskodni kell a szállítható szivattyúk készenlétbe helyezéséről, illetve üzembe állításáról, a belvíznek az állandó jellegű belvíztározókba való bevezetéséről.

A III. fokú készültség
A vízügyi igazgató az I. és II. fokú készültségre előírtakon túlmenően szükség szerint elrendeli a belvizek elvezetésének korlátozását, illetőleg a szakaszos vízlevezetést, és igénybe veheti a kiépített, belvíztározásra kijelölt területeket.

A helyi vízkár-elhárításról naplót kell vezetni, rögzíteni kell benne a készenlét elrendelésének időpontját, a végzett munkákat és a részletes leírásukat.

5.2.4. A védelemvezető feladatai és döntési jogköre 
A védelemvezető (polgármester) a védekezés területi műszaki irányítását, vezetését egyszemélyi felelősséggel látja el. Köteles gondoskodni a vizek kártétel nélküli levezetéséhez szükséges minden műszaki és szervezési intézkedés elrendeléséről és végrehajtásáról. Működése során egyeztetnie kell, és kapcsolatot kell tartania a szomszédos önkormányzatokkal.

Feladata:

· A védelmi helyzetnek megfelelően védelmi készültséget rendel el a településen.

· A védekezés állandó figyelemmel kísérése, a védekezési tevékenység
központi irányítása.

· A védekezési helyek ellenőrzése. Az ellenőrzés idejének és megálla​pításainak rögzítése a védelemvezetési naplóban.

· Felügyeli a védekezésben résztvevőket.

· A védekezéshez szükséges munkaerő mozgósítása, anyag és felszerelés irányítása, utánpótlása.

· Tájékoztatja a lakosságot a kialakult helyzetről és a várható intézkedésekről.

· A védekezési költségek elszámolásához szükséges adatok, különösen a védekezésnél dolgozók munkájának, a védekezéshez igénybevett gépek, felszerelések és anyagok felhasználásának folyamatos nyilvántartása. Ha a meglévő anyagok, eszközök, és felszerelések a védekezés ellátásához nem elegendőek kiegészítésükről a települési polgári védelmi parancsnokság útján gondoskodik.

· Gondoskodik a védekezésbe bevont állomány munka- és balesetvédelmi felkészítéséről.

Döntési jogköre az alábbi:

· készültségi fokozatok elrendelése és megszüntetése, - helyi védelmi bizottság összehívására javaslattétel,

· polgári védelmi szervezet és közmunkások kivezénylése,

· műszaki és anyagi segítség kérése,

· fegyveres erők segítségének kérése,

· polgári védelmi erők alkalmazása,

· ideiglenes polgári védelmi szolgálat elrendelése,

· szükség szerint rendelkezik a működési területén lévő valamennyi vállalat, intézmény, társaság, magánszemély munkaereje, és munkaeszköze felett,

· jogkörét átruházhatja (távollét, pihenőidő) vagy megoszthatja helyettesével. Ezt írásban rögzíteni kell az ügyeleti naplóban, ahol a helyettes aláírásával veszi tudomásul azt.

Védelemvezető helyettes: a védelemvezető távollétében vagy annak pihenőidejében teljes jogkörű helyettese. Ez a mindenkori alpolgármester, akadályoztatás esetén a jegyző

5.2.6. A védekezésbe bevonható szervek általános feladata:
 Polgármesteri hivatal: 

· gondoskodik a belvíz-elvezető rendszer folyamatos karbantartásáról, a rongálódások miatti szabálysértési eljárások lefolytatása,

· a belvízvédelmi terv, valamint a terv mellékleteinek pontosítása,

· segítség: igénylése.

· ellátási feladatok végrehajtásának biztosítása,

· kárfelmérés végrehajtása,

· veszélyes anyagot tároló üzemek adatainak pontosítása,

· a veszélyeztetett állatállomány kimenekítésének, ellátásának nyilvántartása,

· a településen működő mezőgazdasági társulások technikai eszközeinek nyilvántartásba vétele /a védekezéshez használható vízszivattyúk, permetező gépek/ évenkénti pontosítása,

Alsó - Duna - Völgyi Vízügyi Igazgatóság

· A Vízügyi Igazgatóság kezelésében lévő Duna - Völgyi Főcsatorna, és műtárgyai folyamatos karbantartásával biztosítja a belterületről elvezetésre kerülő vízmennyiség befogadását és elvezetését,

· védekezés esetén a felmerülő problémák kezeléséhez szakmai segítségnyújtás biztosítása.

Dunaújvárosi Hivatásos Tűzoltó-parancsnokság, Dunavecsei Önkéntes Tűzoltó Egyesület
· riasztás és helyszínre érkezés után az azonnali beavatkozási feladatok végrehajtása, ezen belül:

· a belterületen összegyűlt csapadék külterületre, illetve mélyebb fekvésű területre való szivattyúzása,

· a belterületen álló csapadék zárt rendszerbe való bevezetése, illetve a kettő kombinációja,

· szükség esetén segítség kérése a szomszédos tűzoltóságoktól,

· közreműködés a lakosság, az értékek mentésében.
Kunszentmiklós Katasztrófavédelmi megbízott
· a katasztrófavédelmi törvényben a polgármester számára meghatározott polgári védelmi feladatok szakmai segítése,

· a járás illetékességi területén lévő polgári védelmi erők átcsoportosítására javaslattétel a helyi védelmi bizottság részére,

· javaslattétel a helyszíni operatív csoport létrehozására, ügyeleti szolgálat bevezetésére, 
· javaslattétel a HVB elnöke részére speciális polgári védelmi erők és eszközök átcsoportosítására, önkéntes járási mentőcsoport alkalmazására
· folyamatos kapcsolattartás a védelemvezető és az elöljáró irányában.
Rendőrkapitányság Kunszentmiklós
· rendfenntartási feladatok végrehajtása,

· kimenekítés, kiürítés esetén a visszahagyott értékek őrzése a települési polgárőrség bevonásával,

· közrend, a közbiztonság folyamatos fenntartása érdekében segítség kérése a Megyei Rendőrkapitányságtól.

Bács-Kiskun Megyei Kormányhivatal Kecskemét Járási Hivatala Kecskeméti Járási Népegészségügyi Osztály
· a városi víznyerő helyek folyamatos ellenőrzése,

· élelmiszer kereskedelmi és tároló helyek ellenőrzése,

· élelmiszeripar ellenőrzése /cukrászüzemek, péküzemek, stb. /

· mintavétel a belvíz által elárasztott területekről,

· a laboreredményektől függően intézkedés a fertőtlenítések végrehajtására,

· a kiürített területekre való visszaköltözés engedélyezése,

· a védőoltások végrehajtása.

Bács-Kiskun Megyi Kormányhivatal Kalocsai Járási Hivatala Járási Állategészségügyi és Élelmiszer-ellenőrző Hivatal (6300 Kalocsa Szent István Király u. 1-3.)
· a veszélyeztetett állatállománynál jelentkező megbetegedések kiszűrése,

· állategészségügyi rendszabályok betartása /a belvíz által veszélyeztetett területeken lévő állatállomány rendszeres ellenőrzése, elhullott állatok begyűjtésének irányítása, járványok, fertőzések elkerülése érdekében/,

· az Állategészségügyi Állomás fertőtlenítő gépeinek igénybevétele, szükség szerinti alkalmazása.

5.2.7. Kimutatás a védekezésbe bevonható szervekről
	Fsz.
	Megnevezés
	Cím
	Vezető neve
	Beosztása
	Telefon

	1. 
	Polgármesteri Hivatal
	Dunavecse,
Fő út 43.
	Vörös Sándor
	Polgármester
	78/437-116

	2. 
	
	
	Nagy Erzsébet
	Jegyző
	78/437-116

	3. 
	Alsó-Duna-völgyi Vízügyi Igazgatóság
Kunszentmiklósi Szakaszmérnökség
	Kunszentmiklós,

Hold utca 1
	Kesik József
	Szakaszmérnök
	76/551-020

	4. 
	Dunaújvárosi Hivatásos Tűzoltó Parancsnokság 
	Dunaújváros, Tűzoltó utca 1.
	Kővágó Dezső
	Tű. alezredes
	25/ 510-150

	5. 
	Dunavecsei Önkéntes Tűzoltó Egyesület
	Dunavecse, Fő út 40.
	Lekrinszki István
	Parancsnok
	30/335-2591

	6. 
	Kunszentmiklósi Katasztrófavédelmi megbízotti Iroda
	Kunszentmiklós,

Kálvin tér 12.
	Kaszala Zoltán
	Katasztrófavé-delmi megbízott
	20/425-10-20

	7. 
	Kunszentmiklós Városi Rendőr-kapitányság
	Kunszentmiklós, Damjanich u. 48.
	Rigó János
	R. alezredes
	76/551-100

	8. 
	Kecskeméti Népegészségügyi Osztály
	Kecskemét,

Nagy kőrösi u. 32.
	Schweibertné dr. Sólyom Ildikó 
	mb. járási tiszti főorvos
	 76/896-324

	9. 
	Élelmiszerlánc-biztonsági és Állategészségügyi Osztály
	Kecskemét,

Halasi u. 34.
	 Dr. Drozdik Ferenc

	főosztályvezető 
	
76-896-341


	10. 
	Dunavecséért ÚJ-POLGÁRŐRSÉG és Bűnmegelőzési EGYESÜLET
	Dunavecse,

Fő út 43.
	Koch Mihály
	Elnök
	70/392-8022

	11. 
	Alsó-Duna-völgyi Környezetvédelmi, Természetvédelmi és Vízügyi Felügyelőség (ADV KTVF)


	Baja,

Bajcsy Zs. 10.
	Tiderenczl József
	Igazgató
	79/421-153


5.2.8. A Települési Polgári Védelmi Parancsnokság Ügyeletének feladata

A védekezés során a Polgármesteri Hivatal hivatalos helyiségében Ügyelet működik - a védelemvezető szolgálatvezénylése alapján.

Felállításának elrendelésére III. fokú belvízvédelmi készültség idején a polgármester (védelemvezető) intézkedése alapján kerül sor.

Az ügyeleti szolgálatot két fő látja el, 24 órás váltással. A szolgálatvezénylést 3 nappal előre, a védelemvezető által megbízott személy készíti el, a védelemvezető jóváhagyásával.

Az ügyeleti szolgálatba beosztottak 22 és 06 óra között felváltva pihenhetnek, pihenésükről és ellátásukról a Települési Parancsnokság ellátó előadója a mindenkor érvényben lévő normák alapján gondoskodik.

Az ügyeleti szolgálat a polgármester (védelemvezető) közvetlen irányítása alá tartozik.

Feladata:

· polgári védelmi szervezetek riasztása a meglévő riasztási terv alapján,

· a belvízvédelmi ügyeleti napló folyamatos vezetése,

· meteorológiai adatok folyamatos nyilvántartása,

· a védekezésbe bevonható vezetők tartózkodási helyeinek nyilvántartása,

· a folyamatos jelentési kötelezettség az elöljáró polgári védelmi parancsnokság irányába, reggel 6 - 8 óra és este 18 - 20 óra között, rendkívüli helyzetben azonnal,

· a védekezésbe bevonható szervek folyamatos tájékoztatása a védelmi munkálatokról.

Az ügyeleten belvízvédelmi naplót kell vezetni, abban rögzíteni a védekezés minden eseményét, az adott és kapott utasításokat, intézkedéseket.

Az ügyeleti napló vezetésének általános szabályai:

· a védelmi naplóba minden védekezési munkát. a megtett intézkedéseket be kell vezetni.

· a védelmi napló a helyi vízkár-elhárítási tevékenységről készült egyetlen olyan okmány, amely az ellenőrzés, a műszaki-pénzügyi elszámolás alapja, ezért pontos, naprakész vezetést igényel,

· a naplóbejegyzéseket időrendi sorrendben, a dátum és az idő percnyi pontosságú megjelölésével, az ügyeletvezető aláírásával kell megtenni,

· ügyeleti szolgálatonként bejegyzendő:

1. az ügyeleti szolgálat átadás-átvételének ténye,

2. az elvégzett védekezési munka,

3. a felhasznált eszközök mennyisége,

4. a védekezésben résztvevők létszáma,

5. elöljáró parancsnokság irányába történt pontos jelentés,

6. technikai eszközök igénybevételének vezetése a kárhelyek gépnaplói alapján,

7. a mentésben, mentesítésben, ellátásban, elhelyezésben résztvevőktől kapott, illetve adott tájékoztatások, intézkedések.

A védelmi naplóba, az ügyeleti szolgálatba beosztottak, valamint a védelemvezető által meghatározott személyek tehetnek bejegyzést.

Belvízveszélv esetén a riasztás rendszere
I-es fokozat


Katasztrófavédelmi megbízott
               Polgármester
       Helyi védelmi


Kunszentmiklós
Bizottság

 SHAPE  \* MERGEFORMAT 




Önkormányzati
Önkormányzati
ADV KTVF

Közbiztonsági referens
Településellátó
BAJA


Intézménye

II-es fokozat


Katasztrófavédelmi megbízott
               Polgármester
       Helyi védelmi


Kunszentmiklós
Bizottság



Önkormányzati
Önkormányzati
ADV KTVF

Közbiztonsági referens
Szolgáltató
BAJA


Polgári védelmi szervezet
Közhasznú munkások

III-as fokozat


Katasztrófavédelmi megbízott
               Polgármester
       Helyi védelmi


Kunszentmiklós
Bizottság



Települési PV. PK-ság


Ügyelet



Önkormányzati Közbiztonsági referens
                        Polgári védelmi szervezet

Megalakított PV. szervezetek
Közhasznú munkások


Ideiglenes PV. szolgálat
Önvédelmi csoportok


  Bács-Kiskun Megyei Kormányhivatal Kecskemét Járási Hivatala Kecskeméti 


Járási Népegészségügyi Intézete 

            Dunaújváros HTP
Dunavecse ÖTE

Szomszédos Tűzoltóságok

6. POLGÁRI VÉDELMI SZERVEZET MOZGÓSÍTÁSÁNAK RENDJE 
6.1.Kimutatás az igénybe vehető tervezett polgári védelmi szervezetről

A polgári védelmi szervezet létszám megszervezését a belvízvédelmi fokozatokhoz kell igazítani. Ezen feladat /Polgári védelmi szervezet nyilvántartás, kiállítás, szállítás, stb./, a polgármester jogkörébe és kötelességébe tartozik.

Az alábbi elvet kell követni, ceruzás kitöltéssel.

KIMUTATÁS

· A polgári védelmi szervezet mozgósítását az önkormányzati dolgozók közreműködésével a polgármester hajtja végre. A mozgósítás nagyságrendje belvízi fokozatokhoz kell, hogy igazodjon.

· Gyülekezési helyük: a Polgármesteri Hivatal

· Formanyomtatványokat kell elkészíteni, amely felhívás a lakosság, felé. /a 6.3. minta alapján/

6.2.Kimutatás az alkalmazott polgári védelmi szervezet igénybevételéről

A polgári védelmi szervezetk nyilvántartása előre elkészített formanyomtatványon történik, amely az alábbiakat tartalmazza, és a kárhely parancsnoka vezeti.

6.3. Lakossági felhívás

Felhívás

Dunavecsei lakosok

Figyelem

BELVÍZVESZÉLY

Jelentkezzenek belvízvédelmi munkálatokra

POLGÁRI VÉDELMI SZERVEZETBE!

Gyülekezési hely: Polgármesteri Hivatal

Naponta: 08-tól
Váltás:
20-tól
Polgármester

Megjegyzés: a felhívást a hangosbemondóban be kell olvasni, és falragaszokon kell elhelyezni

6.4. Felhívás

FELHÍVÁS!

Dunavecse belterületén kialakult belvízi veszély miatt a település Polgármestere elrendelte, a veszélyeztetett területen lakók kitelepítését és ideiglenes elhelyezését. A lakosság védelme érdekében

A LAKÓHELYELHAGYÁS SORÁN A KÖVETKEZŐ RENDSZABÁLYOKAT KELL MARADÉKTALANUL BETARTANI:
1. A kitelepülők az egész kitelepítési folyamat során kötelesek a Települési Polgári Védelmi Parancsnokság és az Önkormányzati dolgozók utasításai szerint cselekedni, a saját biztonságukat szolgáló, rendszabályokat maradéktalanul betartani.
2. A kitelepítés elrendelésekor azonnal a lakásra kell menni és a családtagokat összegyűjtve kell, a lakóhely elhagyására felkészülni.
3. A kitelepülők személyenként 20 kg-os könnyen szállítható személyi csomagot vihetnek magukkal, amely a következőket tartalmazhatja:

- személyi okmányok, legfontosabb értéktárgyak, készpénz

- 2-3 napra elegendő élelmiszer,

- fehérnemű, meleg ruházat, tartalék lábbeli,

- tisztálkodási felszerelés, legfontosabb gyógyszerek.
Tartalmazza:
· a személyi okmányokat, értéktárgyakat, készpénzt, bankkártyát, 

· két- három napi élelmiszert -konzerv, nem romlandó élelmiszer-, egy liter ivóvizet (szükséges naponta 3000-3600 kalória), 

· az évszaknak megfelelő lábbelit, felsőruházatot, fehérneműt, 

· tisztálkodási eszközöket, 

· rendszeresen használt gyógyszereket, gyógyászati segédeszközöket (a gyógyszerérzékenységet jelezni kell), 

· takarót (esetleg hálózsákot, gumimatracot) 

· ha van, hordozható rádiót, 

· a gyermek kedves játékát, megnyugtatásul.

A személyi csomagokat célszerű hátizsákban, bőröndben, vagy egyszerű zsákban elhelyezni, a név és cím feltüntetésével.

4. A gyermekek ruházatára fel kell írni, vagy varrni nevüket, születési évüket.

5. A lakásból való távozáskor el kell zárni, illetve ki kell kapcsolni az elektromos, víz- és gázvezetékeket, berendezéseket, el kell oltani a tűzhelyen égő tüzeket. Az ajtókat és az ablakokat gondosan be kell zárni.

6. A lakóhelyek őrzéséről a Rendőrkapitányság a Polgárőrség bevonásával gondoskodik.

7. A mozgásképtelen, fekvő beteg családtagokat a polgármesteri hivatalban be kell jelenteni és egy családtag felügyelete mellett a lakásban kell tartani mindaddig, amíg elszállítása meg nem történik.

8.Az anyagi javak és az állatállomány elszállításáról és elhelyezéséről a Települési Polgári Védelmi Parancsnokság gondoskodik.

A körülmények kényszerítő hatása, a megszokott kényelmet egy sor szükségmegoldással kell helyettesíteni, ezért le kell mondani minden irreális igényről, a befogadó helyeken a legalapvetőbb ellátás biztosítva van.

POLGÁRMESTER
7. KIMUTATÁS AZ ELHELYEZÉSI LEHETŐSÉGEKRÓL
[image: image2.png]Fsz. Befogado intézmény Latsz. Megjegyzés

Megnevezése Cime Telefonszama





8. BELTERÜLETI VÉDEKEZÉSSEL KAPCSOLATOS JOGSZABÁLYOK

8.1. Törvények

· 1991. évi XXXIII. törvény Egyes állami tulajdonban lévő vagyontárgyak önkormányzati tulajdonba adásáról
· 2011. évi CXXVIII. törvény a katasztrófavédelemről és a hozzá kapcsolódó egyes törvények módosításáról
· 1995. évi LIII. törvény A környezet védelmének általános szabályairól

· 1995. évi LVII. törvény a Vízgazdálkodásról
· 2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről
· 2012. évi CLXXXV.Törvény a hulladékról
8.2.Kormány- és miniszteri rendeletek 
· 232/1996. (XII. 26.) Kormányrendelet a vizek kártételei elleni védekezés szabályairól,

· 10/1997. (VII. 17.) KHVM Rendelet az árvíz- és a belvízvédekezésről.
· 234/2011. (XI. 10.) Korm. rendelet a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról
Vízkár elhárításhoz meglévő technikai eszközök:

          autóbusz

1 db

          személyszállitó (9 fő) 

1 db

          személyautó

2 db



aggregátor

2 db

           munkagép

3 db


hordozható szivattyú

3 db

Amennyiben a körülmények indokolttá teszik, akkor a Katasztrófavédelem technikai eszközeiből lesz biztosítva a többletigény.

Védekezéshez szükséges anyagok:

Igényelhetők: Devecseri és Tsa. Kft. Dunavecse, Fő út 103.


ÁFÉSZ Sirály Gazdacentrum Dunavecse, Fő út 67.

	NÉVJEGYZÉK

	Gyülekezési hely
	
	Igénybevétel helye

	Regisztrálás időpontja
	
	Igénybevétel:      -tól     -ig

Részleg száma:

	Fsz.
	Név
	Lakcím
	Munkahelyi vez. igazolása

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Pontosítások, lapcserék

